钦定古今图书集成/理学汇编/文学典/第117卷 > 史乘古
## 钦定古今图书集成/理学汇编/文学典/第117卷 > 史乘古

按《饶州府志》：“乘古，字尔力，鄱阳人。性颖，通诸经大义。
崇祯己巳，拔入南雍，屡试不售，遂杜门著述，有‘但看
仇字荣刘向直，任通经老郑元’之句。四方负笈，从游
者众，随力训迪，亹亹不倦。庚辰授宁津令。承邑荒敝
之馀，雅意休养，民怀其惠。又保守孤城，卒获无虞。以
治行报最，擢永平治中，未任归。生平孝友天植。初力”
贫事母后虽禄养，而孺慕未尝少衰。与人乐易可亲，
即对子弟亦无疾言遽色。率尔而谈，皆成名理。其居
丧祭，一衷于古礼。所著有《瀛海记事》等集。卒，年六十
五。